b"\n_START_ARTICLE_\nBatalla del T\xc3\xa0mesi\n_START_SECTION_\nAntecedents\n_START_PARAGRAPH_\nL'any 43, l'emperador Claudi, immers en una ampliaci\xc3\xb3 dels dominis de l'Imperi, va ordenar a un Ex\xc3\xa8rcit rom\xc3\xa0 format per quatre legions al comandament de Aule Plauci la conquesta i submissi\xc3\xb3 de l'illa en suport de Verica, rei dels atrebats i aliat de Roma, que havia estat deposat per Ep\xc3\xa0tic dels seus ve\xc3\xafns catuvel\xc2\xb7launs. Despr\xc3\xa9s de la batalla del Medway, les tropes romanes van aconseguir fer retrocedir les tropes britones fins al T\xc3\xa0mesi, on es va fer fortes. Aprofitant el coneixement del terreny, van aconseguir causar baixes als seus perseguidors, que es van dividir en dos fronts per envoltar els nadius.\n_START_SECTION_\nLa batalla\n_START_PARAGRAPH_\nUn d'ells, liderat per Aule Plauci va assetjar les tropes de Togodumnus, a qui van donar mort en un dels combats. El segon front va construir un pont per envoltar les tropes que avan\xc3\xa7aven per venjar el seu l\xc3\xadder i van obligar-los a dispersar-se, i Caratac va fugia a Gal\xc2\xb7les. Plauci va demanar refor\xc3\xa7os a l'emperador Claudi per acabar amb les restes dels britons, per\xc3\xb2 aquest va preferir pactar la rendici\xc3\xb3 amb els reis locals, els quals el van recon\xc3\xa8ixer com a nou monarca.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nPer evitar futures revoltes, les legions del T\xc3\xa0mesi van construir diversos empla\xc3\xa7aments refor\xc3\xa7ats. Claudi va establir el territori conquerit com una prov\xc3\xadncia romana disposant que Plauci fos el governador, i es van establir aliances amb les nacions fora del control directe rom\xc3\xa0. El, 47 Plauci fou substitu\xc3\xaft per Publi Ostori Escapula. Fins amb el lliurament de Caratac als romans per la reina dels brigantes, Cartimandua, despr\xc3\xa9s de la seva derrota a la batalla de Caer Caradoc no es va arribar una prec\xc3\xa0ria situaci\xc3\xb3 d'equilibri."